cyanic-selkie/wikianc huggingface dataset:
Boris Tamm
Elukäik
Ta lõpetas 1949. aastal Tallinna VII Keskkooli (Tallinna Inglise Kolledž) kuldmedaliga, keskkooliaastail õppis muusikakoolis Villem Kapi juures kompositsiooni erialal. Aastal 1954 lõpetas ta cum laude Tallinna Polütehnilise Instituudi mehaanikateaduskonna elektrijaamade, -võrkude ja süsteemide erialal. Seejärel töötas ta samas kolm aastat laboratooriumi juhatajana. 1957. aastal astus Boris Tamm Moskva Automaatika ja Telemehaanika Instituudi aspirantuuri, ühte tolle aja tipptasemega teadusasutusse automaatjuhtimise alal. 1962 kaitses ta tehnikakandidaadi väitekirja ja 1970 tehnikadoktori väitekirja suurte integreeritud programmeerimissüsteemide teooria alal. Professorikutse anti Boris Tammele 1976. aastal. Alates Teaduste Akadeemia Küberneetika Instituudi asutamisest 1960. aastal töötas ta seal 1976. aastani ametikohtadel nooremteadusrist direktorini. Aastatel 1976-1991 oli Boris Tamm Tallinna Polütehnilise Instituudi rektor, 1991-1997 Küberneetika Instituudi peateadur, seejärel Cybernetica AS vanemteadur.
1972. aastal valiti Boris Tamm Eesti NSV Teaduste Akadeemia korrespondentliikmeks liikmeks küberneetika alal, akadeemikuks 1975. Ta kuulus akadeemia informaatika ja tehnikateaduste osakonda ja oli aastatel 1991-1999 sama osakonna juhataja, aastatel 1994-1999 oli ta Eesti Teaduste Akadeemia asepresident.
Boris Tammel oli suur roll Eesti taasiseseisvumisel ja suveräänsusdeklaratsiooni vastuvõtmisel. Olles tolleaegse Ülemnõukogu liige, osales ta aktiivselt meie taasiseseisvumist kinnitavate dokumentide koostamisel.
Boris Tamm suri 5. veebruaril 2002 ja ta maeti 24. novembril 2002 Rahumäe kalmistule.
Teadustöö
Boris Tamme rahvusvaheliselt kõrgelt tunnustatud teadustöö põhisuunad on olnud protsessijuhtimise tehnoloogia, ekspertsüsteemide tehnoloogia ja objektorienteeritud programmeerimine. Ta oli üks esimesi tollases Nõukogude Liidus, kes hakkas modelleerima insenerlikke loogilisi probleeme ja koostama vastavaid programme, kompilaatoreid ja programmeerimissüsteeme. Tema juhtimisel loodud süsteem metallilõikepinkide juhtimiseks arvuti abil keeruliste detailide valmistamise oli pikka aega kasutusel võimsatel gaasilõikepinkidel laevaehituses. Viimastel aastatel tegeles ta infotehnoloogiaga, peamiselt ekspertsüsteemide teooriaga ja süsteemprogrammeerimise uute trendidega ning uuris koos kolleegidega ka dünaamika ja adaptiivjuhtimise ülesandeid. Aastal 1993 ilmus Oxfordis Concise Encyclopedia of Software Engineering, mille üks koostajaist ja peatoimetaja oli Boris Tamm. Tema teaduslik tegevus leidis hindamist paljude välismaiste teadusasutuste poolt. 1978. aastal valiti ta Soome Tehnikateaduste Akadeemia ja 1990 Rootsi Kuningliku Tehnikateaduste Akadeemia välisliikmeks, 1982 Budapesti Tehnikaülikooli ja 1988 Helsingi Tehnikaülikooli audoktoriks.
Taasiseseisvunud Eestis oli Boris Tamm riigi innovaatilise arengu eestvedajaks.
Teadusorganisatoorne töö
Boris Tamm oli ka väljapaistev teadusorganisaator. 1981. aastal valiti ta Rahvusvahelise Automaatjuhtimise Föderatsiooni IFAC tehnilise komitee esimeheks, 1984-1987 oli ta selle föderatsiooni asepresident, 1987-1990 president ja pärast seda nõunik - Boris Tamme juhtimisel toimus aastal 1990 Tallinnas IFACi suurüritus -XI maailmakongress.
Viimastel aastatel pühendas Boris Tamm palju tähelepanu tehnikahariduse probleemidele. Ta juhtis Kaitseministeeriumi haridust ja teadust kureerivat töögruppi ning oli NATO teaduskomitee Eesti esindaja. Ta osales aktiivselt Eesti Rahvuskultuuri Fondi nõukogus ja UNESCO Eesti rahvusliku komisjoni töös. Ta oli messi ENEREX teaduslik konsultant ja juhtis mitmel aastal messil toimunud energeetikakonverentse.
Gustav Diedrich von Rehbinder
Vabahärra Gustav Diedrich von Rehbinder (6. detsember 1756 Tallinna maakond Eestimaa kubermang – 31. juuli 1826, Kadrina Viru kreis) oli baltisaksa poliitik, Virumaa kreisimarssal.
Gustav Diedrich von Rehbinder sündis Saku mõisniku Otto Magnus von Rehbinderi ja Sophie Katharina Dorothea von Rehbinder (sündinud von der Pahlen) pojana.
Talle kuulusid 14 mõisa Eestimaa kubermangus, sh Viru kreisis Kadrina kihelkonnas Polli, Udriku, Neeruti mõis  ja Lääne kreisis Lautna ja Seira ja Vanamõisa mõis, kus Gustav Dietrich von Rehbinder juurutas 1805. aastal oma mõisates ühe esimesena Eestis rehepeksumasinaid.
Virumaa Udriku mõisa põhiliseks sissetulekuallikaks oli viinaköök ning Läänemaal meriino tõugu peenvilla-lammaste kasvatamine. Tooraine töödeldi ümber kohalikus 1810. aastal asutud Polli mõisa kalevimanufaktuuris, kus valmistati esmaklassilist kalevit, pitsriiet ja sukki. Polli mõisas avati ka küünlavabrik, mis 1812. aastal (arvatavasti on see ka asutamise aasta) andis toodangut 800 puuda. Ettevõte läks sulgemisele enne kalevimanufaktuuri sulgemist. Gustav Diedrich von Rehbinder pani käima veel 1810. aastal äädika- ja veinivabriku Imastu mõisas Kadrinas, mis andis mainitud aastal 500 oxhofti äädikat ja 78 oxhofti frantsveini. Ettevõttes töötas 11 inimest. pisi|[[Udriku mõisa peahoone. Vaade läänest]] Gustav Diedrich von Rehbinderi ajal ehitati välja ka Udriku mõisa peahoone.
Perekond
Gustav Diedrich von Rehbinder oli abielus 1790. aastast krahvinna Anna (Annete) Margarethe Gustava von Rehbinderiga (1771–1809)(sündinud von Schwengelm). Abielust sündisid:
Tommi Evilä
Jaakko Tommi Kristian Evilä (sündinud 6. aprillil 1980 Tamperes) on soome kaugushüppaja.
1998. aasta juunioride MM-il Prantsusmaal Annecys saavutas Evilä 10. koha tulemusega 7.39.
2005. aasta sise-EM-il Madridis tuli ta 4. kohale tulemusega 7.97.
2008. aasta suveolümpiamängudel Pekingis ei saanud Evilä kahe esimese kvalifikatsioonikatsega tulemust kirja. Kolmandal katsel hüpatud 7.88 andis kõigest 17. koha jagamise. Lõppvõistlusele viis 7.94.
2010. aastal hüppas ta maailma sisemeistrivõistlustel Kataris Dohas kvalifikatsioonis 7.77, mis ei viinud finaali. Samal aastal kordas ta Bad Langensalzas Soome rekordit 8.22. Sel suvel hüppas ta Euroopa meistrivõistlustel Hispaanias Barcelonas 7.91, mis andis 10. koha. Kvalifikatsioonis hüppas ta 8.01.
Sisetingimustes on tema parimad tulemused 8.00 kaugushüppes (2005) ja 15.55 kolmikhüppes (2003). Need mõlemad tulemused on hüpatud Tallinnas.
Katrin Roosileht
Katrin Roosileht (sündinud 25. juulil 1967 Põltsamaal) on Eesti ajaloolane.
Elulugu
Lõpetas 1985 Viljandi 4. keskkooli ja 1991 TÜ ajaloo osakonna; M.A. (arhiivindus, 2001, TÜ), väitekiri "Vaeslastekohtud Eestis. Arhiivinduslik aspekt".
Oli 1991–2001 Rahvusarhiivi justiitsasutuste talituse juhataja, Ajalooarhiivi teatmetalituse juhataja ja Viljandi Maa-arhiivi juhataja, 2001–04 välisministeeriumi arhiivi juhataja, aastast 2001 TÜ Viljandi Kultuuriakadeemia lektor, dokumendihalduse õppetooli hoidja.
Teadustöö
Uurimisvaldkond: sotsiaalajalugu (vaeslapsed eesti ühiskonnas 19. sajandi II poolel), kohtute ajalugu, arhiivikirjeldus, dokumendihalduse kaasaegsed probleemid.
Mihhail Mamiašvili
Mihail Gerazijevitš Mamiašvili (sündinud 21. novembril 1963) on endine Nõukogude Liidu maadleja ja vene spordiorganisaator, Venemaa maadlusliidu president.
Ta ema on ukrainlane ja isa grusiin.
Ta on olümpiavõitja, kolmekordne maailmameister ja Euroopa meister Kreeka-Rooma maadluses.
Nõukogude Liidu meistrivõistlused
Aastatel 1991–1995 oli ta Venemaa ja SRÜ maadluskoondise peatreener ja juhtis Venemaa maadlusvõistkonda 2004. aastal Ateena olümpiamängudel.
Ta oli 1998–2002 Venemaa armee spordiklubi (Moskva CSKA) juht.
Mamiašvili on Venemaa maadlusliidu president alates 2001. aastast.
2008. aastast kuulub Fila Hall of Fame'i.
Ta elab Moskvas ja tal on kolm tütart.
Elektrisinine
Värvus on oma karakterilt kõva, külm ja terav.
Päritolu
Kuigi elektril pole värvust, tähistas väljend "lumière bleue électrique" 19. sajandi esimesel poolel kaarlampide valgust, mille värvus näis gaasivalguses sinisena. 1882. aastal kasutatakse nimetust "bleu electrique" kanga värvuse kirjeldamiseks:
Eesti keelde on väljend jõudnud saksa keelest.
Variatsioonid
Prantsuskeelne värvinimetuste portaal pourpre.com pakub elektrisinise (bleu électrique) vasteks erksiniste toonivahemiku.
ISCC-NBS-i värvisõnaraamatu "Color: Universal Language and Dictionary of Names" järgi võib elektrisinine (Electric blue) olla hallikassinine või (Electric) keskmine rohekassinine.
Kasutamine
Prantsuse keeles kasutatakse värvinimetust moes ja dekoratsioonis, eesti keeles mitmesuguste objektide särava või erksa värvuse kirjeldamiseks. Kuigi Eesti keele seletav sõnaraamat mainib ära elektrisinise roheka varjundi, kasutatakse värvinimetust ka eesti keeles pigem mitmesuguse värvusega erksiniste objektide puhul, nagu tekstiilid või ehted, mis pole tingimata rohekassinised.
Trastusumaabemtansiin
Trastusumaabemtansiini turustatakse infusioonilahuse (veeni tilgutatava lahuse) kontsentraadina.
Vajadus uuemate bioloogiliste vähiravimite järele
Enne T-DM1 oli (on) HER2 positiivse metastaatilise rinnavähi standardravi preparaadiks, Eestis ka Haigekassa rinnakasvajate kemoteraapiakuuri raames rahastatav vähiravim Herceptin (toimeaine trastusumaab). Trastusumaab on inimesele omaseks muudetud IgG1 monoklonaalne antikeha, (toodetud imetaja (hiina hamstri munasari) rakususpensiooni kultuuri abil) inimese epidermaalse kasvufaktori retseptori 2 (HER2) vastu.
Trastusumaabi III faasi kliinilised uuringud (osaline)
FDA kiitis trastusumaabi ravi heaks 1998. aastal. Trastusumaabi arendas välja Genentech Inc (San Francisco, USA)
Herceptini kliiniliste uuringute efektiivsusnäitajad olid lubavad, kuid on rohkelt teateid trastusumaabiresistentsuse kohta, osadel HER2+ rinnavähipatsientidel puudub positiivne ravivastus, teistel haigus progresseerub ja osadel kujuneb omandatud resistentsus ravimi suhtes (trastusumaabiresistentne metastaatiline HER2+ rinnavähk), selle täpsed mehhanismid pole teada (2009 ) (2012 ) kõigi eelduste kohaselt on kliinilised doosid sellised, mis peaksid HER2- retseptori "üleküllastama" ja seega vähirakuvastaseid toimeid avaldama.
Eesti Haigekassa kulutõhususe ja ravikindlustuse eelarve mõju hinnangu kohaselt (taotleti kolmikravi pertuzumab + trastusumaab + docetaxel kompenseerimist HER2 positiivse metastaseerunud või lokaalselt retsidiveerunud mitteresetseeritava rinnanäärmevähi -esmavaliku ravina patsientidele, kes ei ole varem saanud HER2-vastast ravi või kemoteraapiat metastaatilise haiguse tõttu) on metastaatiline rinnavähk valdavalt ravimatu ja ravi eesmärgiks on palliatsioon, s.o säilitada või parandada patsiendi elukvaliteeti ning võimaluse korral pikendada elu. Trastusumaabi kasutamine kauem kui 1 aasta ei ole kliinilistes uuringutes näidanud täiendavat ravitoimet, mistõttu rahvusvahelised ravijuhised soovitavad trastusumaabi standardravi kestuseks kuni ühe aasta. (Adamson jt, 6:2016)
Valdaval osal trastusumaabiravi saanud metastaatilise HER2+ rinnavähi patsientidest toimub 12–24 kuu jooksul relapse. Trastusumaabravi kuuri maksumuseks (ainult ravim) on Eesti Haigekassa arvestanud 2329 eurot. Ravimiameti 2015. aasta ravimistatistika alusel müüdi Eestis 2015. aastal kokku 1463 g trastusumaabi. Ravimite käibe edetabelis oli trastusumaab esikohal kogumaksumusega 5,26 mln eurot, mis teeb 1 mg maksumuseks 3,6 eurot.
Trastusumaabi patendikaitse Euroopas lõppes 2014. aastal ja see toob ravimiturule konkurentsi, kuna müügiloa võivad saada mitmed trastusumaabi biosimilarid (Adamson jt, 29:2016), nagu MYL-1401O ( Mylan Pharmaceuticals ).
Uuringuravimina
Antikeha ja ravimi konjugaadid pakuvad vähimeditsiinile täiesti uut vähiravimite põlvkonda. Uuritakse mitmeid antikeha ja ravimi konjugaate, neist T-DM1 on läbinud mitmeid kliinilisi uuringuid (sõltuvalt uuringuplaanist pole uuringutesse südamehaigustega rinnavähipatsiente kaasatud).
Kliiniliste uuringutega on tõestatud, et T-DM1 parandab progressioonivaba elumust ja üldelumust võrreldes lapatiniibi + kapetsitabiini kombinatsioonravi või raviarsti poolt vabalt valitud raviskeemiga.
välja selgitamine teatud haigusliku seisundi korral (100–300 patsienti);
Juhuslikustatud trastusumaabemtansiini efektiivsuse III faasi kliinilises uuringus EMILIA (kliinilise uuringu tunnus NCT00829166), 23. veebruarist 2009 kuni 13. oktoobrini 2011, millese olid kaasatud vähemalt heas üldseisundis (ECOG väärtused 0 ja 1) metastaatilise HER2+ rinnavähiga 991 patsienti 26. riigist, kelle südame vasaku vatsakese funktsioon oli vähemalt rahuldav (LVEF 50% või enam) ja kel ei olnud metastaase kesknärvisüsteemis.(Adamson jt, 26:2016)
Võrreldi T-DM1 ning lapatiniibi ja kapetsitabiini kombinatsiooni efektiivsust metastaatilise HER2-positiivse rinnavähi teise rea ravis.
EMILIA uuringu ravimeid saavast 495. heas üldseisundis rinnavähiga katsealusest progresseerus haigus 265 (53,5%), suri 149 (30,1%) patsienti (neist 9 ravimiga seotud kõrvaltoimetesse). EMILIA uuring näitas, et T-DM1 parendas eelnevat vähiravi saanute üldist elumust.
EMILIA uuringu kohaselt oli trastusumaabemtansiini kliiniline efektiivsus, st positiivne ravitoime (ingl objective response-rate) vähem kui pooltel – 44%-l trastusumaabemtansiini ja 31%-l lapatiniibi ja kapetsitabiini saanud haigetest, neil ravitoimet ei olnud ja haigus progresseerus.(Adamson jt, 26:2016)
Ravimi efektiivsust haigetel, kelle üldseisund ei ole enam hea (ECOG staatus 2 ja enam), hinnatud ei ole. Samuti on uurimata küsimuseks, kuidas hinnata haige elukvaliteeti, kui vaatamata ravile haigus areneb edasi. (Adamson jt, 28:2016)
EMILIA uuringu tulemused olid trastusumaabemtansiini kasuks mitme tulemusnäitaja osas, nagu progressioonivaba elumus (PFS) 9,6 kuud vs. 6,4 kuud samuti pikenes üldine elumus (OS) 30,9 kuud vs 25,1 kuud võrdlusravimi alarühma patsientidega võrrelduna. (Adamson jt, 31:2016).
EMILIA uuringu tulemuste alusel kiitis Kadcyla ravi heaks USA Ravimi ja Toiduamet (FDA) (veebruaris 2013).(Adamson jt, 18:2016)
MARIANNE uuringus (NCT01120184; N=1095 ;sponsor Hoffmann-La Roche) hinnati 1092 T-DM1 ja kontrollravimeid saavate HER2+ rinnavähiga ja metastaatilise HER2+ rinnavähiga patsientide tulemusnäitajaid esimese rea ravimi spektris, kuid uuring ei andnud oodatud tulemusi progressioonivaba elumuse osas (PFS).
III faasi uuringus TH3RESA (Krop jt. 2014) (NCT01419197) osales 602 patsienti 22 riigis. Uuringu sponsoriks on Hoffmann-La Roche. Valimisse kaasati HER2-positiivse metastaatilise või lokaalselt taastekkinud rinnavähiga patsiendid, kelle südame vasaku vatsakese väljutusmaht oli ≥ 50%, kes olid heas üldseisundis (ECOG 0−1), ja kellel ei olnud varem esinenud südameinfarkti ega ebastabiilset südame isheemiatõbe.
TH3RESA uuringu eesmärk oli hinnata trastusumaabemtansiini efektiivsust (N=404) võrreldes raviarsti valitud raviskeemiga (N0192) HER2-positiivse metastaatilise rinnavähi ravis, kui haigus oli edasi arenenud pärast ravi trastusumaabi ja lapatiniibi sisaldanud raviskeemidega.
TH3RESA uuringu esmaseid tulemusnäitajaid oli kaks – raviarsti hinnatud progressioonivaba elumus ja üldine elumus, mille mediaan trastusumaabemtansiini kasutamise korral oli 6,2 kuud vs. 3,3 kuud raviarsti valitud raviskeemiga (sisaldas 80%-l trastusumaabi).
Surnuid trastusumaabemtansiini saavas rühmas 247 ja raviarsti raviskeemi rühmas 122.
Üldine ravivastuse määr oli 51% trastusumaabemtansiini ning 41% raviarsti valitud raviskeemi korral. (Adamson jt, 31:2016)
Rinnavähi kemoterapeutikumina
Trastusumaabemtansiinil on müügiluba Euroopa Liidus (Kadcyla®, Roche, november 2013) ja USAs (Kadcyla®, Genentech, veebruar 2013).
Kadcyla on ravimituru müügiartikkel.
Kadcyla on infusioonilahuse kontsentraadi pulber, mis koosneb trastusumaabist (inimesele omaseks muudetud IgG1 monoklonaalset antikeha, mis on toodetud imetaja (hiina hamstri munasarja rakususpensiooni kultuuri abil) ja stabiilse tioeeter-linkeri MCC (4-[N-maleimidometüül]tsükloheksaan-1-karboksülaat) kaudu kovalentselt seotud mikrotuubulite inhibiitorist DM1-st (maitansiini derivaat).
Nimetused ja tähised
Trastusumaabemtansiin on ravimi geneeriline nimetus. Ravimi tootenimi on Kadcyla.
Trastusumaabemtansiini teised nimetused on T-DM1, Trastuzumab-MCC-DM1, trastuzumab emtansine, trastuzumab-DM1, trastuzumab-MCC-DM1, trastuzumab-MCC-DM1 antibody-drug conjugate, trastuzumab-MCC-DM1 immunoconjugate, ado trastuzumab emtansine, RO5304020.
CAS-i registreerimisnumber on 1018448-65-1. Farmakoterapeutiline rühm: kasvajavastased ained, teised kasvajavastased ained, monoklonaalsed antikehad.
ATC-kood: L01XC14.
Ravimi garantiid
Metastaatiline HER2+ rinnavähk on agressiivne rinnavähi vorm, mida esineb nii meestel kui ka naistel ja selle esinemissagedus on ligi 20% kõikidest rinnavähijuhtudest. HER2+ rinnavähk reageerib halvemini standardsele keemiaravile, annab lühema ravivastuse on progresseeruv ja metastaseerub kiiremini ning suremus on kõrgem kui teiste rinnavähi vormide korral.
Trastusumaabemtansiini (T-DM1, Kadcyla) ravi eesmärgiks on palliatsioon, s.o säilitada või parandada patsiendi elukvaliteeti ning võimaluse korral pikendada elu.
Ravimi tootenimi on KADCYLA™ ja selle kasutamise metastaatilise HER2-positiivse rinnanäärmevähi vähiravis täiskasvanutel, kes on eelnevalt saanud ravi trastusumaabi ja taksaaniga kas eraldi või kombineeritult, on heaks kiitnud USA Ravimi ja Toiduamet (FDA) (veebruaris 2013) ja Euroopa Meditsiiniagentuur (EMA).
FDA kiitis Kadcyla ravi heaks toetudes EMILIA-uuringu (TDM4370g/BO21977) tulemustele, mille kohaselt elasid uuringus osalenud ja Kadcyla ravi saanud vähipatsiendid ligi 6 kuus kuud kauem.
HOIATUS: hepato-, kardio- ja lootetoksiline.
Erihoiatused ja ettevaatusabinõud kasutamisel
Patsientidel on täheldatud raskeid maksa ja sapiteede häireid, kaasa arvatud maksa nodulaarset regeneratiivset hüperplaasiat (NRH). Mõned ravijuhud on ravimist tingitud maksakahjustuse tõttu lõppenud surmaga.
Kliinilistesse uuringutesse ei kaasatud patsiente, kellel oli anamneesis südame paispuudulikkus, raske ravi vajav südame rütmihäire, müokardiinfarkt või ebastabiilne stenokardia. Ravimist tingitud südame vasaku vatsakese düsfunktsioon – väljutusfraktsiooni (LVEF) < 40% alanemise tõttu võib tekkida sümptomaatiline südame paispuudulikkus.
Lisaks hepatotoksilisusele, kardiotoksilisusele ja lootetoksilisusele on Kadcyla kasutajatel tuvastatud:
Kliinilistes uuringutes on kirjeldatud interstitsiaalse kopsuhaiguse, sh pneumoniidi juhtusid – mõned neist on viinud ägeda respiratoorse distressi sündroomi tekkeni või lõppenud surmaga. Nähtudeks ja sümptomiteks on hingeldus, köha, väsimus ja kopsuinfiltraadid.
Enamikul patsientidel taandusid infusioonijärgsed ülitundlikkusreaktsioonid mõne tunni kuni päeva jooksul. Ülitundlikkust iseloomustavad üks või mitu järgnevalt loetletud sümptomit: õhetus, külmavärinad, palavik, hingeldus, hüpotensioon, vilistav hingamine, bronhospasm ja tahhükardia aga on täheldatud ka raskekujulisi anafülaktilisi reaktsioone. Kohe kasutamiseks peavad käepärast olema vajalikud ravimid ja elustamisvahendid.
On teatatud verejooksudest, sealhulgas kesknärvisüsteemi, hingamisteede ja seedetrakti hemorraagiast, mõned neist lõppesid surmaga.
Ravi saavatel patsientidel on tuvastatud perifeerset neuropaatiat.
Ravi ajal tuleb tõhustada kontratseptsiooni, nii meestel kui ka naistel. Trastusumaab (trastusumaabemtansiini koostisosa) võib rasedale manustatuna põhjustada lootekahjustust või loote surma, teatatud on loote surma kopsude hüpoplaasiaga seotult.
Ravimi kulud
Ravimi väljatöötaja Genentechi andmetel on Kadcyla kulud ühe patsiendi kohta 9800 dollarit kuus ja ravikuuri maksumuseks 94 000 dollarit.
Kadcyla kulutõhusus
Kadcylat ei peeta mitte kõikides riikides kulutõhusaks vähiravimiks, nii on NICE (Inglismaa) ravimi hindamisel võtnud arvesse, et ravim vastab elulõpu ravi kriteeriumitele, kuid võrreldes lapatiniib + kapetsitabiiniga ei hinnata ainet kulutõhusaks isegi pärast ravimitootja pakutud täiendavat hinnaalandust. NCPE (Iirimaa) hinnanud T-DM1 kulutõhusust võrdluses trastusumaabi + keemiaraviga leidis, et T-DM1 ei ole kulutõhus ja pCODR (Kanada) leidis samuti, et ravim ei ole kulutõhus.
Eesti Onkoteraapia Ühing MTÜ (liikmed Vahur Valvere, Andrus Mägi, Peeter Padrik, Anneli Elme, Helis Pokker ) on taotlenud Eesti Haigekassalt ravimi trastusumaabemtansiin lisamist tervishoiuteenuste teenusele – Rinnakasvajate kemoteraapiakuur 314R, prognooside kohaselt oleks Eesti HER2+ metastaatilise rinnavähi esmavaliku ravi aastaseks vajaduseks ca 40 patsienti, kellest ligikaudu 40%-l (15 patsiendil) toimub relaps ning 5 patsienti on prognoostiliselt trastusumaabrefraktaarsed (ei saa ravivastust trastusumaabiga), seega kokku 20 patsienti aastas. Võrreldes kaksikraviga (trastusumaab + paklitakseel) kaasneks 20 patsiendi trastusumaabemtansiinraviga lisakulu 416 915 eurot.
Osaline ravivastus trastusumaabemtansiinile
Vaatamata soodsatele ravimiuuringute efektiivsusnäitajatele, enamiku patsientide seisund progresseerub, mõned HER2+ rinnavähid ei anna trastusumaabemtansiinile ravivastust ja trastusumaabemtansiinravi on seotud märkmisväärsete toksiliste toimetega.
Kadcyla ravimituru müügiartiklina
2013. aasta seisuga oli Kadcyla müügiosa 243 miljonit dollarit, kuid III faasi kliiniline uuring TH3RESA (NCT01419197 (N = 602), Hoffmann-La Roche ja suurepärane ravimitaluvus koos väheste kõrvaltoimetega lubavad Kadcyla müügiartiklile aastaks 2023 müügiedu – selle müügimahuks prognoositakse 4,943 miljonit dollarit.
Välislingid
Preclinical safety profile of trastuzumab emtansine (T-DM1): Mechanism of action of its cytotoxic component retained with improved tolerability, Toxicology and Applied Pharmacology 273. väljaanne, nr 2, 1. detsember 2013, lk 298–313, Trastuzumab Emtansine for HER2-Positive Advanced Breast Cancer, N Engl J Med 2012; 367:1783-1791, 8. november 2012, DOI: 10.1056/NEJMoa1209124
Wattental
upright=1.5|thumb|Graue Wand (2594m) Wattentalis
Wattental on Inntali lõunapoolne kõrvalorg.
Org, milles voolab Wattenbachi jõgi, on lõikunud sügavalt sisse Tuxi Alpide kvarts-fülliitkaljusse. Kaks hajaküla Wattenberg ja Vögelsberg (Wattensi vallas) laiuvad üle oru välimise osa. Oru ülemises otsas on Wattentaler Lizum ja sõjalise väljaõppe ala Lizum Walchen, mida kasutavad Austria relvajõud. Wattentaler Lizum asub täielikult Wattenbergi territooriumil.
Wattental tekitab kõrgetasemelist vee-energiat tänu oma suurele valglale. Seetõttu on Wattensi külla Inni jõele rajatud rahvusvaheliselt edukad firmad nagu Swarovski ja Wattenspapier. Wattental oli ja on seetõttu põhjuseks Wattensi küla majandusarengule, mis on teinud sellest ühe rikkaima valla Austrias.
Org on populaarne puhkeala. Rotwandspitze, Hirzeri ja Hahneburgeri tippudelt on suurepärased vaated ja neile saab ronida orubaasidest. Oru ülemisele otsale (Mölsberg) on ligipääs piiratud sõjalise väljaõppe ala tõttu. Esimesel pühapäeval pärast Maarja taevassevõtmist leiab Mölsbergi tipuristi juures Wattentaler Lizumi keskosas aset teenistus, Mölsbergi missa (Mölsbergmesse), mis on mälestusteenistus neile oruelanikele, kes langesid kahes maailmasõjas. Sel päeval on väljaõppe ala avatud erasõidukitele; tavaliselt on see mõeldamatu.
Ole Ehelaid
Ole Ehelaid (perekonnanimi aastani 1938 Eheland; 1. mai 1913 Tallinn – 2. september 2003) oli eesti skulptor.
Elukäik
Õppis 1921–1928 Tallinna 4. ja Harjumaa Alu algkoolis, lõpetas 1933 tehnikuna Tallinna Tehnikumi algastme ehitusharus.
Jätkas õpinguid 1942–1943 Pallases ja seejärel aastani 1946 Anton Starkopfi juhendamisel Tartu Riiklikus Kunstiinstituudis.
Töötas 1944–1961 peamiselt Tartu Linna TSN TK-s arhitektina; aastast 1961 Tartus vabakunstnik.
Aivar Sõerd
pisi|Aivar Sõerd 2011. aastal pisi|Aivar Sõerd 2021. aasta Arvamusfestivalil Aivar Sõerd (sündinud 22. novembril 1964 Haapsalus) on Eesti poliitik ja riigiametnik.
Haridus
1990. aastal lõpetas ta Tartu Riikliku Ülikooli majandusteaduskonna ja õppis Oulu Ülikoolis 1994–1996.
Töö
pisi|Aivar Sõerd [[2014. aasta Euroopa Parlamendi valimised Eestis|Euroopa Parlamendi valimiste eel Reformierakonna valimistelgi juures Tammsaare pargis Foto: Ave Maria Mõistlik, 15. mai 2014 ]] Ta oli 13. jaanuarist 1999 kuni 2003. aastani Eesti Maksuameti peadirektor, 2004–2005 trükikoja AS Vaba Maa juht ja 2005–2007 Andrus Ansipi esimese valitsuse rahandusminister.
18. juulil 2003 algatas rahandusminister Tõnis Palts maksuameti peadirektori Aivar Sõerdi tegevuse suhtes distsiplinaarmenetluse ja kõrvaldas ta menetluse lõpuni ametist. Rahandusminister soovis kujunenud olukorrast Sõerdiga eelnevalt kõnelda, Sõerd viivitas kohaleilmumisega ja ütles lõpuks, et arstid keelavad tal ministriga kohtuda, teatas ministeeriumi esindaja BNS-ile. Distsiplinaarjuurdluse käigus jõuti jälile olulistele puudujääkidele Aivar Sõerdi töös ja ta vallandati tööga mittetoimetulemise tõttu.
8. mail 2007 asus ta tööle hotelliketi Tallink Hotels tegevjuhina. Teistel andmetel asus ta sel päeval laevandusettevõtte AS Tallink Grupp uue hotelli Tallink Spa & Conference Hotel tegevjuhiks.
Poliitikukarjäär
2010. aasta jaanuaris valis Eestimaa Rahvaliidu volikogu erakonna uue juhatuse, senistest liikmetest valiti ta teiste hulgas juhatusse tagasi.
12. märtsil 2010 teatas ta enda Rahvaliidust lahkumisest ja Reformierakonda astumisest.
Aprillist 2010 on ta Eleringi nõukogu liige.
Sõerd kandideeris Riigikogu 2011. aasta valimistel Tallinnas Mustamäel ja Nõmmel ning ta valiti 1615 häälega XII Riigikogu liikmeks. Ta valiti ka XIII Riigikogu liikmeks.
Ta kandideeris 2014. aasta Euroopa Parlamendi valimistel Eestis ja kogus 156 häält. Ta jäi sellega Reformierakonna 12 kandidaadi seas viimaseks.
Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1248 häält ning osutus valituks.
Isiklikku
6. aprillil 2007 sündis Aivar Sõerdil ja tema elukaaslasel Meeli Kallasel kolmas poeg. Nende vanemad pojad on Tanel ja Taavi.
Juan Carlos Navarro
pisi|Navarro FC Barcelona mänguvormis Juan Carlos Navarro Feijoo (sündinud 13. juulil 1980 Barcelonas) on hispaanlasest elukutseline korvpallur.
Alates 2008. aastast on tema koduklubiks FC Barcelona, kus ta mängib mängujuhi või viskava tagamängija rolli.
Oma pika karjääri jooksul on ta mänginud kõigest kahes klubis. 17-aastaselt liitus ta FC Barcelonaga ja jäi sinna kümneks aastaks, kuigi ta valiti juba 2002. aastal NBA draft 'is (millest ta aga keeldus). 2007. aastal siirdus ta lõpuks NBAsse Memphis Grizzliese meeskonda, kus ta mängis ühe hooaja, misjärel naasis Barcelonasse.
Navarro on mänginud hästi ka Hispaania rahvuskoondises. Tema eestvedamisel tuli Hispaania 2009. ja 2011. aastal Euroopa meistriks ning 2006. aastal maailmameistriks. Tiitlivõistlustelt on võidetud ka hõbe- ja pronksmedaleid.
2011. aasta Euroopa meistrivõistlustel valiti ta väärtuslikemaks mängijaks.
Viiu
Viiu on eestipärane naisenimi, mis on tuletis naisenimest Sofia.
Latrobe
Latrobe [leitr'oub] on linn Ameerika Ühendriikides Pennsylvania osariigis Westmorelandi maakonnas'.
2010. aastal elas linnas 8338 inimest.
Latrobe'is asub Saint Vincenti Kolledž.
Lõhnav kananga
Lõhnav kananga (Cananga odorata) ehk ilang ehk ilang-ilang on kõrge troopiline puu, mis õitseb aastaringselt ning lõhnab tugevalt. See kuulub õistaimede hõimkonda magnooniataoliste ülemseltsi ja anoonaliste sugukonda.
Kirjeldus
pisi|Lõhnava kananga lehed Lõhnav kananga on igihaljas, umes 20–30 m kõrgune puu, mis kasvab kiiresti, umbes viis meetrit aastas. Puu õied on suured, rippuvad, õrnad ja aromaatsed ning värvuselt võivad olla kollased, roosad või kahvatulillad. Õied on kujult kitsad ja toodavad palju eeterlikku õli. Puu lehed on ovaalsed, terava otsaga, laineliste äärtega ja kuni 20 cm pikad.
Lõhnav kananga on pärit Indoneesiast ja sellest toodetakse eeterlikku õli, mida kasutatakse eelkõige parfüümides. Peamised eeterliku õli tootjad on Madagaskar ja Komoori saared.
Droog
Droogiks kasutatakse lõhnava kananga õisi, millest toodetakse eeterlikku õli. Eelistatakse kollaseid õisi, mida värskelt korjatuna destilleeritakse. Saadud õli on väga magusa, lillelise ja kergelt vürtsise lõhnaga ning värvuselt kahvatukollane.
Näidustused ja toime
Lõhnava kananga eeterlikku õli kasutatakse depressiooni leevendamiseks, meeleolu parandamiseks, vererõhu alandamiseks ja sugutungi suurendamiseks. Samuti on see vähesel määral üldtugevdava ja antiseptilise toimega. Indoneesias ja Vietnamis kasutatakse seda malaaria raviks. Indialased on lõhnava kananga eeterlikku õli kasutanud ka silmapõletiku, peavalu ja podagra raviks. Indias ja India ookeanis asuvatel saartel usustakse, et lõhnava kananga lehed leevendavad sügelust ja ravivad kõõma.
Välispidine kasutamine
Lõhnava kananga eeterlikku õli kasutatakse välispidiselt juuste väljalangemise, akne, putukahammustuste ja nahaärrituste puhul. Samuti leevendab see nahale määrides spasme ja lihasevalu.
Vastunäidustused ja ohud
Eeterliku õli kasutamine on peaaegu ohutu, kuid raseduse ajal tuleks olla ettevaatlik. Eeterliku õli sissehingamine võib tekitada peavalu ja iiveldust.
Muud kasutusalad
Ilang ilangi kasutatakse laialdaselt parfümeeriatööstuses ja kinnitina seepides. Samuti on see kasutusel ka maitseainena peamiselt alkohoolsetes ja alkoholivabades jookides ning magustoitudes.
Skynet
thumb|Skynet Researchi üks logodest. Skynet on peamine antagonist Terminaatori frantsiisis. Ta on tehisintellekt, kes püüab oma loodud terminaatorite prototüüpide abil maailma valitseda, hävitades sellega inimesed. Skynet loodi aastal 1984.
Rukkilill (tantsurühm)
Rukkilill on Saare maakonnas Kihelkonna asulas tegutsev rahvatantsurühm. Tantsurühma juhib Sirje Salong.
Skynet
Skyneti vastu võitlevad vastupanuliikujad.
Rukkilill (tantsurühm)
Tantsurühm moodustati 1995 endise Kihelkonna Tööveteranide Klubi "Rukkilill" liikmetest.
Skynet
Teda on mänginud vaid paar näitlejat, need on Helena Bonham Carter ja Matt Smith.
Passi kivi
Passi kivi (Vanapagana kolmas kivi) on rändrahn Hiiumaal, Pühalepa hoiualal (KLO2000045) hooldataval puisniidul, kaitstavast looduse üksikobjektist Vanapagana kivist (Tõllukivi, KLO4000471) 600 m põhjakirdes. Kivi kõrgus on 2,8 m, ümbermõõt 14 m.
Asukoht ja andmed
Kivi on huvitav oma koostise poolest – gabrost koosnevaid rändrahne Eestis väga palju ei ole ja Hiiumaa vanapagana kive võib pidada suurimateks neist. Rändrahn asub Pühalepa külas maaomanikest pere suvekodu juures, juba nende esivanematele kuulunud maal. Pererahva sõnul ei soovinud kunagine vaarisa kivile tähelepanu juhtida, sest see paikneb elumajade lähedal looduslikul puisniidul. Seetõttu oli kivi asukoha kohta avalikku teavet vähe. Rändrahnu ümber kasvas kõrge sarapuuvõsa, mille esiisast majaperemees teadlikult tihedaks kujundas. Mõned aastad tagasi hakkas suur rändrahn kunagise peremehe järeltulijatele huvi pakkuma ning hakati uurima Hiiumaa kivide lugusid ja legende. Selgus, et tegemist on tõepoolest legendipõhise muistendikiviga. 2018. aastal kirjutas Cesslyn Pass kooliuurimuse oma pere maal asuva muistendikivi teemal ning nii otsustati kivi ümbrus korrastada. Kivi ümbert eemaldati võsastik ning raietööde käigus ilmnes, et paremalt poolt oli kivi veidi lõhenenud ja üks tükk lahti murdunud. Massiivne kivi on nähtav ka Pühalepa küla läbivalt teelt. Rändrahn on kantud keskkonnaregistrisse kui tähelepanuväärne.
Sarapuu (perekonnanimi)
Sarapuu on eesti perekonnanimi.
Passi kivi
Ajaloolist infot
Ajalehest Hiiumaa on võimalik sama kivi kohta lugeda järgmist lugu: „Lähme lugejatega looduskaitsepäeva puhul ekskursioonile Suuremõisa kanti. Pühalepa kiriku juurest keerab tee vasakule ning viib Kerema ja Hagaste poole. Teeristil asuvad endise kõrtsi varemed. Mööda jalakaalleed edasi minnes peatub pilk suurel kivil, mida rahvasuus kutsutakse Vanapagana kiviks (ka Tõllukivi). Ümbritsev loodus võistleb siin Suuremõisa pargiga. Võib-olla on ta maalilisemgi. Allee vahel lookleb tolmune teelint, palistatuna kibuvitsadest ääristusega. Siin ja seal vahelduvad kivivared samblahabemesse kasvanud vahtragruppidega ja sirelipõõsastega. Kohati paljandub paene aluspõhi. See meie esiisade-pärisorjade kätega loodud kaunis, elamuslik looduspilt köidab ka praegu inimeste mõtteid ja tundeid."
Muistendid ja legendid
Hiiumaa vanapagana kivide kohta on kirja pandud mitu sisult veidi erinevat legendi. Kõigis neid olnud vanapagan Pühalepa kiriku ehitamise pärast tige ja nii visanud ta kiriku suunas suuri kive. Üks muistend kõneleb, et vanapaganale ei meeldinud Pühalepa kirik ja tahtnud selle ära hävitada: "Kui kiriku torn juba valmis saamas oli, visanud Vanasarviline Õunaku mäelt suure raudkivi ja tahtnud torni tabada. Siis tulnud ise musta täku seljas vaatama, kas pihta sai. Tulnud nii suure vaaluga, et hobuseraua jäljed pae sisse jäänud ja olnud hiljaaegu veel nähtavad. Ka kivi otsas on kabjarauakujulised jäljed. Vanakuradi tee käinudki siit läbi. Alanud see Muhust, Hiiu saarel olnud üheks teetähiseks Õunaku mägi, siis Suuremõisa, edasi Pühalepa kiriku juurest ja Pühalepa kõrtsi juurest läbi käies Pühalepa pastoraat. Seegi polnud viimane koht. Kirikumõisast edasi läinud ta Kerema küla tagusele Lehala väljale, kus suure kivi otsas tantsinud. Väsinuna tulnud ta natuke maad tagasi Kerema heinamaale, kus pannud pea kivi peale ning ennast välja maganud. Kes sellele rajale sattus ning kogemata oma jalaga Vanapagana jälje peale astus, eksis kindla peale ära.”
Sarapuu (perekonnanimi)
2019. aasta 1. jaanuari seisuga oli Eestis perekonnanimi Sarapuu 998 inimesel: 484 mehel ja 514 naisel. Perekonnanimede levikult on Sarapuu meeste puhul 66. kohal ja naiste puhul 74. kohal. Nimi on levinuim Hiiu maakonnas, kus neid on 10 000 elaniku kohta 28,24.
Passi kivi
Muistendid ja legendid
Ajalehest Hiiumaa on võimalik sama kivi kohta lugeda järgmist lugu. Legendi järgi olnud vanapaganal vesti rinnataskus viis kivi. Hakkanud siis neid hoone peale viskama. Neli kivi läinud märgist kaugele mööda (Kukka ja Hiiessaare randa ning Palukülla). Üks kivi sattunud kirikule võrdlemisi lähedale, kuid siiski ei tabanud märki. Kõneldakse ka, et kivi vahetus läheduses paekivist alusel olevat vanapagana jalaraua jälg. Seni pole seda vist keegi leidnud. Sama asjatult on lapsed kivi alt otsinud peidetud rikkusi.
Ka põhilegendi järgi soovinud vanapagan takistada Pühalepa kiriku ehitamist ja viskas kiriku suunas kolm suurt kivi. Üks kukkunud kiriku lähedale, üks Valipe külla ja nüüdne, Passi nime kandev kivi, Pühalepa külla lähedalasuva talu karjamaale.
Välislingid
Passi kivi EELISes
Saint Vincenti Kolledž
Saint Vincenti Kolledž (Saint Vincent College) on katoliiklik (benediktlaste) vabade kunstide kolledž Ameerika Ühendriikides Pennsylvania osariigis Latrobe'is.
Kolledž asutati aastal 1846.
Kolledži omanduses on John Deely raamatukogu.
Paju (perekonnanimi)
2019. aasta 1. jaanuari seisuga oli Eestis perekonnanimi Paju 1032 inimesel: 479 mehel ja 553 naisel. Perekonnanimede levikult on Paju meeste puhul 69. kohal ja naiste puhul 60. kohal. Nimi on levinuim Saare maakonnas, kus neid on 10 000 elaniku kohta 32,83.
Vaba Vaimu priis
Vaba Vaimu priis on Eesti Kinoliidu auhind.
Valiin
thumb|Valiinimolekuli struktuurivalem Valiin (lühend Val või V) on üks kahekümnest α-aminohappest. Valiini keemiline valem on HO2CCH(NH2)CH(CH3)2.
Valiini koodoniteks on GUU, GUC, GUA ja GUG.
Valiini leidub kodujuustus, kalas, linnulihas, maapähklites, seesami seemnetes ja läätses.
Jorge Semprún
Jorge Semprún Maura (10. detsember 1923 Madrid – 7. juuni 2011 Pariis) oli hispaania kirjanik.
Märt Rosenthal
Märt Rosenthal (sündinud 15. märtsil 1999) on Eesti korvpallur.
Jorge Semprún
1943. aastal vahistas Gestapo Jorge Semprúni ja deporteeris ta Buchenwaldi koonduslaagrisse.
Märt Rosenthal
Klubikarjäär
Märt Rosenthal on Tartu Ülikooli korvpallikooli kasvandik.
Jorge Semprún
Ta elas suurema osa elust Prantsusmaal ja kirjutas peamiselt prantsuse keeles. Ta kirjutas nii romaane, näidendeid kui ka stsenaariume.
Märt Rosenthal
Klubikarjäär
Märt Rosenthali parimad näitajad mängudes Korvpalli Meistriliigas ja Eesti-Läti Korvpalliliigas (seisuga 22.02.2023.) :
Mängud koondise eest
Märt Rosenthal on mänginud Eesti U16, U18 ja U20 vanuseklassi koondiste eest.
Jorge Semprún
Aastatel 1988–1991 oli ta Hispaania kultuuriminister.
Märt Rosenthal
Mängud koondise eest
Eesti meeste korvpallikoondise eest pidas ta esimese mängu 21. veebruaril 2021. aastal Venemaa vastu (4 punkti).
Jorge Semprún
Eesti keeles on ilmunud tema esimene romaan "Suur reis" (tõlkinud Enn Sarv; Loomingu Raamatukogu 32–35, 1965).
Sotsia
Järgnevatel aastatel oli tegemist juba linnaruumis toimuva festivaliga, kus peeti kirjandusõhtuid, toimus luuleetendusi ja kontserte. Festivali külastajate hulgas oli ka kirjanikke väljastpoolt Eestist. Korraldajana lisandusid Kristel Kiigemägi ja Sirli Ojaste, 2007. aastal ka Andra Teede.
2009. aastal sündis Sotsia kirjandusfestivali ja Põhjamaade luulefestivali ühendamisel uus festival – Tallinna kirjandusfestival, mis kannab 2010. aastast nime HeadRead.
Aleksandr Radulov
Aleksandr Valerievitš Radulov (vene keeles Александр Валерьевич Радулов; sündinud 5. juulil 1986 Nižni Tagilis) on Venemaa jäähokimängija, kes mängib NHL-i klubis Dallas Stars ründajana paremäärel. Ta on klubi meeskonna asekapten.
Hooajal 2003–04	debüteeris Radulov Moskva Dinamo meeskonnas Venemaa kõrgliigas. Aastatel 2004–2006 mängis ta Quebec Major Junior Hockey League'i klubis Quebec Remparts. Hooajal 2005–06 oli ta liiga resultatiivseim mängija (61+91), pälvides Jean Béliveau Trophy. Lisaks võitis ta samal hooajal liiga hooaja väärtuslikumale mängijale antava Michel Brière Memorial Trophy ja valiti Canadian Hockey League'i aasta mängijaks.
2004. aastal valiti ta NHL-i draft'is Nashville Predatorsi poolt 15. valikuna. Predatorsi meeskonnas debüteeris ta NHL-is hooajal 2006–07.
Aastatel 2012–2016 mängis Radulov KHL-is Moskva CSKA ridades.
Aastatel 2009–2016 valiti Radulov kaheksal aastal järjest KHL-i tähtede mängule. Hooaegadel 2009–10, 2010–11, 2011–12, 2012–13, 2014–15 ja 2015–16 valiti ta KHL-i hooaja sümboolsesse koosseisu. Hooaegadel 2010–11, 2011–12 ja 2014–15 oli ta KHL-i põhihooaja resultatiivseim mängija. Hooaegadel 2009–10, 2010–11, 2011–12 ja 2014–15 valiti ta KHL-i põhihooaja väärtuslikumaks mängijaks.
2016. aastal naasis ta NHL-i, liitudes Montreal Canadiensiga. 2017. aasta juulis sõlmis ta viieaastase lepingu Starsiga.
Venemaa jäähokikoondise koosseisus on Radulov tulnud 2008. ja 2009. aastal maailmameistriks. 2009. aasta maailmameistrivõistluste finaalis Kanada vastu lõi Radulov Venemaa võiduvärava.
Tema vend Igor Radulov on samuti jäähokimängija.
Mati Meos
pisi|Mati Meos 2017. aastal tutvustamas [[F-4 Phantom II hävitajat Eesti Lennundusmuuseumis]] pisi|Mati Meos ja Baltic Bees. [[Eesti Lennupäevad 2014]] Mati Meos (sündinud 5. oktoobril 1946 Jõgeval) on Eesti poliitik ja insener.
Ta on Eesti Lennundusmuuseumi asutaja ja juht.
Aastatel 1989–1996 oli ta Tartu Linnavolikogu ja 1995–1999 VIII Riigikogu liige.
Elulugu
Mati Meos lõpetas 1969. aastal Tallinna Polütehnilise Instituudi peenmehaanika erialal.
Aastatel 1969–1995 töötas Mati Meos Eesti Teaduste Akadeemia Füüsika ja Astronoomia Instituudi laborijuhatajana, Eesti Teaduste Akadeemia Erikonstrueerimisbüroo Tartu filiaali optika-mehaanikaalase konstrueerimisbüroo juhatajana ja laseriehitusfirma direktorina.
1974–1989 kuulus Mati Meos NLKPsse, aastatel 1994–2002 oli Mati Meos Koonderakonna liige ja aastatel 1995–1999 oli ta VIII Riigikogu liige ning Riigikogu majanduskomisjoni aseesimees. Aastatel 1989–1996 oli Mati Meos Tartu Linnavolikogu liige, 1992–1996 Tartu Teaduspargi haldusnõukogu liige, 1998–2004 Eesti Panga nõukogu liige, 2004–2014 Eesti Jõujaamade ja Kaugkütte Ühingu juhatuse liige.
2000. aastal asutas Mati Meos Eesti Lennundusmuuseumi. 2006. aastast korraldab muuseum Meose eestvedamisel Eesti Lennupäevasid. Alates aastast 2004 on Mati Meos Eesti Lennuakadeemia nõunike kogu liige ja esimees.
Pärast Riigikogust lahkumist sai temast algul ASi Fortum Tartu asutamiskonsultant, seejärel juhatuse liige. Aastatel 2000–2009 oli ta AS Fortum Tartu juhatuse esimees, aastatel 2009–2012 AS Fortum Tartu juhatuse liige. Alates 2014. aastast on ta kontserni Fortum Tartu tütarettevõtte AS Anne Soojus juhatuse esimees.
Tehnika Põllumajanduses
Tehnika Põllumajanduses oli aastast 1929 Tallinnas ilmunud lihtsakoeline põllumajandustehnikat kajastav ajakiri. Ajakiri ilmus neli korda aastas.
Loras' Kolledž
Loras' Kolledž (Loras College) on katoliiklik kolledž Dubuque'is Iowa osariigis Ameerika Ühendriikides.
Kolledž asutati aastal 1839.
Harilik pukspuu
Harilik pukspuu (Buxus sempervirens) on pukspuuliste sugukonda kuuluv igihaljas põõsas või väike puu, mis kasvab 6–10 m, Eestis kuni 1 m kõrguseks ja mille läbimõõt on kuni 20 cm (harva kuni 45 cm).
Koor on hallikas, peenerõmeline. Võrsed on neljatahulised, rohelised. Lehed on vastakud, terveservalised, nahkjad, ovaalsed või elliptilised ning 1–3 cm pikad. Lehed pealt tumerohelised, alt heledamad. Emasõied suurtes peades võrsete tipus, isasõied väikestes peades emasõisiku alusel. Õied on kollakasrohelised. Vili on 3-osaline nahkjas kupar, igas osas 2 tumedat läikivat seemet, mis paiskuvad kupra avanedes taimest eemale. Kollakasvalge puit on tihe, raske ja väga tugev, sobib treimis- ja nikerdustöödeks.
Jaotumine ja elupaik
Levinud peamiselt Ida- ja Kagu-Aasia, Kesk-Ameerika, Aafrika ja Lõuna-Euroopa lähistroopikas ja parasvöötmes. Liik on lokaalselt naturaliseeritud Põhja-Ameerikas.
Eestis kasvatatakse Lõuna-Euroopast pärit väga aeglasekasvulist hari­likku pukspuud haljastuses, tema lehed ja koor on mürgised. Talub hästi varju, kuid meil on ta külma­õrn.
Kasvatamine
pisi|Hariliku pukspuu vili ja võrse Taimed eelistavad kasvamiseks lubjarikkamaid hea drenaažiga muldi ja varjukamat kasvukohta, kuhu mõne tunni päeva jooksul võiks siiski päike paista. Meil on pukspuude kasvatamisel probleemiks kevadine füsioloogiline kuivamine, seda eriti siis, kui maapind on sügavalt külmunud. Seepärast tuleb pukspuud istutada varju või kaitsta neid kevadpäikese eest kinnikatmise abil. Viljad meil ei valmi, seepärast paljundatakse taimi peaasjalikult pistikutega, Euroopas ka seemnetega, kuid need kaotavad üsna kiirelt idanevuse ja külvatakse sügisel kohe pärast valmimist. Taimede talvekahjustuste vältimiseks ei tohiks neid sügisel pügada, vaid teha seda kevadel või kohe pärast jaanipäeva.
Muud kasutusalad
Lehti kasutati varem kiniini asemel ja palaviku vähendajana. Harilik pukspuu on paljude haiguste raviks kasutatav ravimtaim. See sisaldab steroidseid alkaloide, nagu tsüklobuksiin. See sisaldab ka flavonoide.
Harilik pukspuu ei olnud selle meditsiiniliseks kasutamiseks teada enne 17. sajandi algust. Pärast seda leiti, et lehtedel (mis sisaldavad alkaloide, õlisid ja tanniini), koorel (mis sisaldab klorofülli, vaha, vaiku, ligniini ja mineraale) ja puidust saadud õlil on meditsiiniline toime. Seejärel kasutati seda podagra, kuseteede infektsioonide, sooleusside, krooniliste nahaprobleemide, süüfilise, hemorroidide, epilepsia, peavalu raviks, kuid samuti raviti sellega leeprat, reumat, HIV-i, palavikku ja malaariat. Malaaria raviks kasutati seda kiniini asendajana, kuid kõrvaltoimete tõttu ja asjaolu tõttu, et harilikust pukspuust on paremaid ravivahendeid, ei kasutata seda enam tavaliselt nende haiguste raviks.
Kevin Connauton
Kevin Connauton (sündinud 23. veebruaril 1990 Edmontonis) on Kanada jäähokimängija, kes mängib kaitsjana NHL-i klubis Philadelphia Flyers.
Hooajal 2008/09 mängis ta Western Michigan University jäähokimeeskonnas ja 2009/10 Western Hockey League'i klubis Vancouver Giants.
2009. aastal valis Vancouver Canucks ta NHL-i draft'is 83. valikuna. 2010. aasta aprillis sõlmis ta Canucksiga kolmeaastase lepingu. Hooajal 2010–11 asus ta mängima American Hockey League'is (AHL) Canucksi tütarklubis Manitoba Moose. Aastatel 2011–2013 mängis ta samasse liigasse kuuluvas Chicago Wolvesis. 2012. aastal osales ta AHL-i tähtede mängul.
2013. aasta aprillis kaubeldi Connauton Canucksist Dallas Starsi. NHL-is tegi ta lõpuks debüüdi Dallas Starsi meeskonnas 24. oktoobril 2013 mängus Calgary Flamesi vastu. NHL-i karjääri jooksul on ta hiljem mänginud veel Columbus Blue Jacketsis (2014–2016), Arizona Coyotesis (2016–2019), Colorado Avalanche'is (2019–2020) ja Florida Panthersis (2020–2021). Flyersiga liitus ta 2021. aasta detsembris.
Gheorghe Davidescu
Gheorghe Davidescu (18. märts 1892 Brassó, Ungari Kuningriik – 1959 Rumeenia) oli Rumeenia poliitik ja diplomaat, esimene Eestis resideeriv Rumeenia suursaadik.
Ta lõpetas Budapestis asuva Budapesti Ülikooli õigusteaduse erialal.
Ta töötas mitmel ametikohal Rumeenia välisministeeriumis ning diplomaadina aastatel 1921–1925 Budapestis ja 1927–1933 Varssavis.
Ta oli alates 2. detsembrist 1935 kuni veebruarini 1939 esimene Rumeenia saadik Eestis, kes resideeris Tallinnas. Pärast tema lahkumist (ta määrati Rumeenia välisministeeriumi osakonnajuhatajaks) kattis Eestit edasi Helsingis asuv saatkond.
Ä
Ä (ä) on ladina kirja täht, mis on saadud a-tähest diakriitilise märgi treema abil.